Fyrrverandi forseti segir að ef til vill þurfi meira raunsæi en áður í samskiptum við Rússa. Sú stefna sem hafi orðið ofan á hjá Vesturlöndum gagnvart Rússum eftir lok kalda stríðsins hafi ekki náð að skapa stöðugleika eða frið í Evrópu.
Hvorki Rússar né Úkraínumenn geta staðið uppi sem sigurvegarar í stríðinu sem nú er háð, segir fyrrverandi forseti Íslands. Hann segir að Vesturlönd verði að finna nýjar leiðir til að veita Rússum aðhald, aðferði sem leiði ekki til álíka hörmunga og nú dynja á Úkraínu.
Ólafur Ragnar Grímsson, fyrrverandi forseti, var gestur Egils Helgasonar í Silfrinu í dag. Hann ræddi innrás Rússa í Úkraínu, aðdraganda hennar og hvernig byggja ætti upp samskipti Vesturlanda og Rússa í framtíðinni. Ólafur Ragnar sagði að ríkjandi viðhorf Vesturlanda gagnvart Rússlandi þörfnuðust rækilegrar endurskoðunar.
Við verðum að horfast í augu við það að sú lína sem varð ofan á, það er að segja kenningum Kennans, Brents Scowcroft og Kissingers var hafnað, hún hefur ekki skapað stöðugleika og frið í Evrópu.
Kissinger hefði til dæmis lagt til samninga um hvernig tryggja mætti hagsmuni Vesturlanda, Úkraínu og Rússa til að tryggja friðsamlega sambúð.
Alveg eins og Kissinger segir: hvort sem okkur líkar betur eða verr þá búum við í ljótri veröld, við búum í veröld þar sem ríki eru með hagsmuni og þar sem valdhafar geta verið vondir og grimmir og svo framvegis. Alveg eins og á tímum kalda stríðsins þegar ógnarjafnvægi kom í veg fyrir styrjaldir þá þurfum við að finna leiðir og aðferðir sem búa til þannig aðhald að það leiði ekki til þessara hörmunga sem við erum að upplifa núna.
Forsetinn fyrrverandi sagði ljóst að aðferðir síðustu 20 ára hafi ekki haldið Vladimír Pútín Rússlandsforseta í skefjum. Ólafur Ragnar sagði að Pútín væri ekki bilaður en ræki miskunnarlaust og af hörku það sem hann teldi baráttu fyrir hagsmunum og völdum Rússlands.
segist alltaf hafa búist við að Rússar myndu reyna að styrkja sjálfstjórnarsvæðin en kom á óvart að það gerðist með þessum hætti
ríkjandi viðhorf Evrópu gagnvart Rússlandi þarfnast rækilegrar endurskoðunar, hvernig eigi að meðhöndla Rússland
Kohl og Chirac verið andvígir inngöngu Eystrasaltsríkjanna í NATO
áhrifin af viðskiptaþvingunum kannski miklu minni en við höldum
þurfa að beita tækjum sem bíta
megi ekki gleyma flóttafólkinu, fólkinu sem býr við árásir
Rússland aldrei kynnst lýðræði, mannréttindum eða réttarríki.
ekki bilaður en rekur miskunnarlaust og af hörku það sem hann telur vera alþjóðapólitík og hagsmuni Rússlands

Ólafur Ragnar Grímsson, fyrrverandi forseti Íslands, segir að sú stefna sem hafi orðið ofan á hjá Vesturlöndum gagnvart Rússum eftir lok kalda stríðsins hafi ekki náð að skapa stöðugleika eða frið í Evrópu.